1. **REZIME**

|  |
| --- |
| **Naziv programa obuke** |

**Program obuke o seksualnom nasilju nad ženama**

|  |
| --- |
| **Autor, odnosno koautori programa obuke** |

**Nataša Međedović, Jovana Hajduković**

|  |
| --- |
| **Realizatorke programa obuke** |

**Nataša Međedović, Jovana Hajduković**

|  |
| --- |
| **Ciljevi programa obuke** |

**Opšti cilj programa** je razvoj i unapređenje kompetencija stručnjaka i stručnjakinja za zaštitu žena od seksualnog nasilja i uspostavljanje efikasnog sistema prevencije i zaštite.

**Specifični ciljevi programa su:**

1. Povećanje znanja o zakonskoj regulativi za zaštitu žena od seksualnog nasilja
2. Upoznavanje sa specifičnostima seksualnog nasilja nad ženama
3. Sticanje osnovnih znanja i vještina za upravljanje slučajevima žena koje su preživjele seksualno nasilje
4. Povećanje znanja o traumi seksualnog nasilja
5. Povećanje znanja o konceptu osnaživanja žena žrtava seksualnog nasilja
6. Informisanje o izazovima u radu sa ženama žrtvama seksualnog nasilja

|  |
| --- |
| **Sadržaj programa obuke** |

Sadržaj programa obuke je fokusiran na rodnu perspektivu seksualnog nasilja, razumijevanje traume seksualnog nasilja i osnaživanje žrtava seksualnog nasilja. Program je kreiran u skladu sa uspješnim međunarodnim pristupima u zaštiti žrtava seksualnog nasilja i prilagođen nacionalnom kontekstu. U kreiranje programa su uključena znanja i iskustva organizacije koja 23 godine radi na zaštiti žena i djece od nasilja. Organizacija dugi niz godina sprovodi projekte i programe za zaštitu žena i djece od seksualnog nasilja i seksualnog zlostavljanja.

Program je usaglašen sa međunarodnim i nacionalnim zakonodavstvom koje se odnosi na oblast zaštite žrtava od seksualnog nasilja. Program obuke je konkretizovan kroz četiri metodske jedinice koje se uzročno posledičnim redosledom nadovezuju jedna na drugu čineći cjelinu koja doprinosi ostvarenju specifičnih ciljeva obuke i u krajnjem opšteg cilja obuke.

Program je usmjeren na sticanje specifičnih znanja iz oblasti seksualnog nasilja i to: kako se definiše seksualno nasilje, kakav je međunarodni I nacionalni zakonodavni okvir, zašto muškarci siluju, šta podrazumijeva kultura silovanja a šta kultura saglasnosti i na koji način se pruža podrška ženama žrtvama silovanja.

Program obuke pored uvodnog dijela sadrži četiri metodske jedinice:

*Metodska jedinica 1 – Definicije i zakonodavni okvir iz oblasti seksualnog nasilja*

*Metodska jedinica 2 – Zašto muškarci siluju*

*Metodska jedinica 3 – Kultura silovanja & Kultura saglasnosti*

*Metodska jedinica 4 – Podrška za žene žrtve silovanja*

|  |
| --- |
| **Kompetencije koje će program obuke razviti** |

**Opšte kompetencije:**

* Unaprijeđene kompetencije stručnjaka/inja za zaštitu žena od seksualnog nasilja
* Razvoj vještina stručnjaka i stručnjakinja za uspješnu pomoć i podršku ženama žrtvama seksualnog nasilja

**Specifične kompetencije:**

* Poznaje zakonsku regulativu za zaštitu žena od seksualnog nasilja
* Poznaje specifičnosti seksualnog nasilja nad ženama
* Posjeduje znanja o traumi seksualnog nasilja
* Posjeduje informacije o izazovima u radu sa ženama žrtvama seksualnog nasilja
* Posjeduje znanja o konceptu osnaživanja žena žrtava seksualnog nasilja
* Posjeduje osnovna znanja i vještine za efikasno i efektivno postupanje kako bi se pružila adekvatna podrška u procesu oporavka žrtava silovanja
* Radi u skladu sa propisima i standardima u struci
* Poznaje važnost saradnje sa drugim profesionalcima/profesionalkama – praktičarima/praktičarka u pružanju pomoći i zaštite žrtvama seksualnog nasilja

|  |
| --- |
| **Ciljna grupa stručnjaka/stručnjakinja kojima je obuka namijenjena** |

Ciljnu grupu ovog programa čine stručni radnici/ce, praktičari/ke za zaštitu od nasilja nad ženama i nasilja u porodici

|  |
| --- |
| **Oblast na koju se program obuke odnosi** |

Program se odnosi na oblast zaštite od nasilja nad ženama i nasilja u porodici

|  |
| --- |
| **Uslovi za uključivanje stručnjaka i stručnjakinja u obuku** |

Pravo na pohađanje obuke imaju stručni radnici/ce u skladu sa članom 123. Zakona o socijalnoj i dječjoj zaštiti: socijalni radnik/ca, psiholog/inja, pedagog/ica, andragog/ica, specijalni pedagog/ica, pravnik/ica, sociolog/inja, defektolog/inja, specijalni edukator/ka, rehabilitator/ka i doktor/ka medicine, kao i lica druge struke sa visokim obrazovanjem, koji obavljaju poslove kod pružaoca usluga. Takođe, pravo na pohađanje obuke imaju i drugi praktičari/ke koji se bave zaštitom od nasilja nad ženama i nasilja u porodici.

|  |
| --- |
| **Krajnji korisnici i korisnice** |

Žene koje su preživjele seksualno nasilje.

|  |
| --- |
| **Broj učesnika i učesnica u grupi** |

Maksimalni broj učesnika i učesnica na obuci je do 20 osoba.

|  |
| --- |
| **Dužina trajanja programa obuke** |

Planirano vrijeme realizacije predloženog programa obuke za stručne radnike/ce, praktičare/ke koji se bave zaštitom žrtava od nasilja je 6 radnih sati. Navedeno podrazumijeva realizaciju sadržaja tokom jednog radna dana u trajanju od 6 sati ili tokom dva radna dana u trajanju od po 3 sata.

|  |
| --- |
| **Audio – vizuelna i druga tehnička sredstva za izvođenje obuke** |

Laptop, projektor, projekciono platno, flipchart